Mihkel Raud

Mihkel Raud (sündinud 18. jaanuaril 1969 Tallinnas) on eesti laulja, kitarrist, endine poliitik, ajakirjanik ja kirjanik. Ta oli XIII Riigikogu liige. Aastatel 1979–1987 õppis ta Tallinna 7. keskkoolis. Seejärel õppis pool semestrit inglise filoloogiat Tartu Riikliku Ülikooli kaugõppeosakonnas. 2005. aastal omandas Mihkel Raud magistrikraadi ajakirjanduse erialal University of the Arts London'i kommunikatsioonikolledžis. Lapsena mängis Raud filmides "Keskpäev" (1981) ja "Nukitsamees" (1981). Raud juhtis koos Tuuli Kochiga TV3-s saadet "Koosolek", mis lõpetati 2005. aastal. Ta oli üks kohtunikke telesaadetes "Eesti talent" ja "Eesti otsib superstaari". Ta juhtis Eesti Televisioonis muusikasaadet "7 vaprat". Ta oli TV3 neljapäevaõhtuse jutusaate "Värske Ekspress" saatejuht alates 2008. aasta septembrist kaks hooaega. Saates intervjueeris ta värske Eesti Ekspressi juhtlugude kangelasi ja kuumade teemadega seotud inimesi. 2010. aasta septembrist alates on ta samal kanalil saate "Kolmeraudne" saatejuht. 2019. aastal juhtis koos Brigitte Susanne Hundiga TV3 saadet "Eesti muusika karikas". Raud on mänginud kitarri ansamblites Golem, Metallist, Kulo, Singer Vinger, Ba-Bach, Mr. Lawrence ja Lenna. 24. oktoobril 2008 ilmus tema autobiograafia "Musta pori näkku", milles kujutab naturalistlikult[viide?] rokkansamblites mängimise aega 1980. aastatel. Teost on saatnud ülisuur müügiedu: paari esimese kuuga osteti seda üle 30 000 eksemplari.[viide?] 2010. aastal ilmus põnevusromaan "Sinine on sinu taevas". Raud astus 21. aprillil 2014 Sotsiaaldemokraatlikku Erakonda. Ta kandideeris 2015. aasta Riigikogu valimistel Tartu linnas, kogus 3227 häält ja pääses sellega Riigikogu XIII koosseisu. Ta oli riigikogu kultuuri- ja hariduskomisjoni liige. 7. juunil 2016 teatas Mihkel Raud, et lahkub nii Riigikogust kui ka poliitikast, tuues põhjuseks ebaõnnestumise poliitikuna. Musta pori näkku. Tammerraamat, 2008. Sinine on sinu taevas. Mustvalge Kirjastus, 2010. Kus ma olen ja kuidas sina võid palju kaugemale jõuda. FD Distribution, 2016. Eestlase käsiraamat: 100 asja, mida õige eestlane teeb. Rahva Raamat, 2017. Isa. FD Distribution, 2019. Võtku homme mind või saatan. KAVA Kirjastus, 2020. Ühes väikses Eesti linnas. Kava Kirjastus, 2022. Graffity Revolution (Kuldnokk, 1990, MC) Mr. Lawrence (SPV Records, 1993, CD MC) Swing (MRLSK, 1995, CD MC) Sitandspin (SPV Rec, 1999, CD MC) 19 / 90-99 (Estonian Artist Agency, 2007, CD) 2021 Valgetähe V klassi teenetemärk Mihkel Raud on kirjanike Aino Perviku ja Eno Raua poeg. Kirjanik ja japanoloog Rein Raud on tema vend, kunstnik Piret Raud tema õde. 1994. aastal abiellus Mihkel Raud Raadio 2 reklaamitoimetaja Sirje Poolgasega. Neil on poeg Kaarel Eno. 2007. aastal abiellus ta kinnisvaramaakler Pärle Seppinguga. Kummalgi on varasemast abielust poeg.. Abielu lahutati augustis 2012. 2013. aastal abiellus ta juuksurist näitleja Liina Vahteriga. 30. juulil 2019 teatas Mihkel Raud Instagrami vahendusel, et tema ja Liina Raua kooselu on lõpule jõudnud. Sama aasta novembris teatas paar, et on taas koos. Mihkel Raual on pojad Kaarel Eno (1997) ja Joosep (2015) ning tütar Mirjam (2013). "Mina jään" Ülikoolis õpitakse Inglismaal Õhtuleht, 29. september 2011 "Kes? Mis? Kus?" 2006, lk. 443. "Kes? Mis? Kus?" 2008, lk 428. "TV3 toob ekraanile suure muusikasaate "Eesti muusika karikas", saatejuhtideks Mihkel Raud ja Brigitte Susanne Hunt!". Kroonika. 15. veebruar 2019. Originaali arhiivikoopia seisuga 4. detsember 2022. Vaadatud 30. septembril 2024. Kaarel Kressa. Mihkel Raua põnevusromaan "Sinine on sinu taevas" kaante vahel. Eesti Päevaleht, 16. märts 2010. Mihkel Raud liitus sotsiaaldemokraatidega. Delfi, 21 aprill 2014. Mihkel Raud: tahan hakata tööle kultuurikomisjonis ERR valimised, 2. märts 2015. [1]. Postimees, 7. juuni 2016. "E-kataloog ESTER". Vaadatud 13.11.2022. "Ühes väikses Eesti linnas - Apollo". Apollo. Vaadatud 1.11.2022. Eesti riiklike teenetemärkide kavaleride andmebaas presidendi kantselei kodulehel (president.ee). "Kes? Mis? Kus?" 2008, lk. 454. Koduleht Mihkel Raud (mihkelraud) Twitteris Mihkel Raud andmebaasis MusicBrainz (inglise keeles) Pikk intervjuu: Mihkel Raud: teen nüüd kõik, et kauem elada, Laupäevaleht LP, 16. november 2013 "Värske Ekspress" Mihkel Raualt ilmus avameelne mälestusteraamat, ERR, 24. oktoober 2008 Urmo Soonvald: Mihkel Raua halastamatu pihtimus, Õhtuleht, 25. oktoober 2008 Mihkel Raud: Kultuur või kultuur? Mandaat või mandaat?, EPL, 24. november 2008 Mihkel Raud: Lendava kinga retoorika, EPL, 22. detsember 2008 Mart Niineste. Mihkel Raud ja Hendrik Sal-Saller lähevad üheskoos kontserttuurile. Melu.ee, 14. jaanuar 2009 Mihkel Raud: Poliitilistel põhjustel puutumatu EPL.ee, 30. märts 2009 Hendrik Alla. Mihkel Raud jagas 150-krooniseid autogramme. Elu24 : Meedia, 15. märts 2010 Mihkel Raud ja Toomas Luhats. Jutusaade. Vikerraadio, 21. märts 2010